OpenLLM-France/wikimedia huggingface dataset:
# Roger Ebert

Roger Joseph Ebert (Urbana, Illinois, 1942ko ekainaren 18a-Chicago, 2013ko apirilaren 4a) idazle eta zinema-kritikaria izan zen. Haren ospea mundu zabalean ireki zen.

## Biografia

Federico Fellinik zuzendutako La dolce vita (Anita Ekberg, Marcello Mastroianni eta Yvonne Furneaux) zintari buruzko lehen zinema kritiketako bat 1961ean argitaratu zuen. Bere pelikularik gogokoena Orson Wellesen Citizen Kane zen.
1967tik bere asteroko iruzkinak Chicago Sun-Times-ek argitaratu zituen eta, bere zutabea sindikatua zenez, berrehun egunkari estatubatuar baino gehiagotan irakur zitezkeen. 1975ean, Columbiako Unibertsitateak emandako Pulitzer Saria irabazi zuen lehen zinema kritikaria izan zen.
1976an, Ebertek Gene Siskelekin bat egin zuen, Chicago Tribunerako idazten zuena, eta lankidetza luzea izango zena hasi zuten, Siskel & Ebert deituriko zinema-kritikaren atal bat sortuz: bertan gorantzko behatz lodiak ematen zituzten ikusi beharreko zintentzat, eta beherantzko behatz lodiak, ahaztea hobe zirenentzat. Lankidetza hori 1999an Siskel hil zen arte mantendu zen. 2000ko irailean, beste kritikari batzuekin lan egin ondoren, Ebert Richard Roeper Chicago Sun-Times egunkariko zutabegile kidearekin elkartu zen At the Movies with Ebert & Roeper saila aurkezteko.
2002an tiroideren tumorea zuela, hainbat ebakuntza egin zizkioten. Tratamenduek fisikoki oso ahulduta utzi zuten eta hitz egiteko ahalmena galdu zuen. Hitz egiteko eta jateko gaitasuna galduta ere, pelikulei buruzko aipamenak eta liburuak idazten jarraitu zuen. 11 urtez minbiziaren aurka borrokatu ondoren, 70 urte zituela hil zen.

## Sariak

* 1975 - Pulitzer Saria
* 2001 - Video Premiere Award

## Liburu batzuk

* Roger Ebert's Movie Yearbook, urtero.
* Scorsese by Ebert (ISBN 978-0-226-18202-5).
* Awake in the Dark: The Best of Roger Ebert (ISBN 0-226-18200-2)
* Ebert's "Bigger" Little Movie Glossary (ISBN 0-8362-8289-2)
* The Great Movies (ISBN 0-7679-1038-9), The Great Movies II (ISBN 0-7679-1950-5) eta The Great Movies III (ISBN 9780226182087)
* I Hated, Hated, Hated This Movie (ISBN 0-7407-0672-1)
* Roger Ebert's Book of Film (ISBN 0-393-04000-3)
* Questions For The Movie Answer Man (ISBN 0-8362-2894-4)
* Behind the Phantom's Mask (ISBN 0-8362-8021-0)
* The Perfect London Walk (ISBN 0-8362-7929-8)
* Your Movie Sucks (ISBN 0-7407-6366-0)
* Roger Ebert's Four-Star Reviews 1967-2007 (ISBN 0-7407-7179-5)
* An Illini Century: One Hundred Years of Campus Life University of Illinois, 1967

## Erreferentziak

* ↑ https://www.filmaffinity.com/es/name.php?name-id=807092243
* ↑ https://podcasts.apple.com/es/podcast/roger-ebert-me-movie-reviews/id1635809194
* ↑ https://books.google.es/books/about/Las_grandes_películas.html?id=JDgZeoH-O70C&redir_esc=y

## Kanpo estekak

* (Ingelesez):Roger Ebert IMDb webgunean.
* (Ingelesez):Roger Eberti buruzko webgune ofiziala.
* (Gaztelaniaz):[https://books.google.es/books/about/Las_grandes_películas.html?id=JDgZeoH-O70C&redir_esc=y The Great Movies liburuaren gaztelaniazko itzulpenak.
* Datuak: Q212173
* Multimedia: Roger Ebert / Q212173
# Automotores Orletti

Automotores Orletti Kondor operazioan militar kolpistek baliatutako zentro mekaniko bat izan zen, Buenos Airesen. Tokia, Condor operaziorako koordinazio zentro ez ezik, oposizioko pertsonen tortura eta hilketarako zentro garrantzitsu bat bihurtu zen, bertako giza eskubideen elkarteek erakutsi eta hainbat epaiketatan agerian geratu denez.

## Torturatu eta desagerrarazi

Lekuaren erabilera hori 1976tik 1983ra izan zen indarrean, eta 200 pertsona tortura zituzten bertan. Hala ere, 1976ko azarotik torturarako erabiltzeari utzi zioten, biktima batek ihes egitea lortu zuenean.
1976an, Argentinan militarrek estatu-kolpea eman bezain laster, toki hau erabiltzen hasi ziren. Victor Visuarak Eduardo Ruffo agenteari agindu zion 'kobazulo' bat aurkitzeko, eta garaje hau ezin egokiagoa zen. Orduan, Argentina, Uruguai, Txile, Bolivia, Paraguai eta Kubako biktimak eramaten hasi ziren, herri haietako torturatzaileen esku uzteko. Guztira, bahitutako 300 pertsona pasa ziren bertatik, horietatik gehienak desagerraraziak.Egun, hildako horien omenezko museo bat da, izuaren ikur bilakatutako sinbolismo handiko tokia.

## Epaiketa

Automotores Orlettin gertatutako izugarrikerien epaiketa sonatuena 2011n egin zen, biktimen senitartekoen presentziaz eta giro hunkigarrian gertatu ere. Bertan, Eduardo Cabanillas bizi guztirako kartzela zigorra jaso zuen, hilketengatik kondenatutako bakarra eta Automotores Orlettiko arduradun nagusia. Bere agindupean torturatzaile jardun zuten Honorio Martinez Ruiz, Eduardo Alfredo Ruffo, Raul Guglielminetti eta Anibal Gordon: azkenak izan ezik, hilda baitago, 25 urte banako kartzela zigorra jaso zuten. Maiatzeko Plazako Amek poz handiz hartu zituzten epaiak.

## Oroimenerako gune

2003, Argentinako Uruguaiarren Giza Eskubideen Batzordeak legegintzarako kanpaina bat hasi zuen Automotores Orletti dagoen tokia desjabetzeko eta, 2009ko martxoaren 23an, Buenos Airesko udalak tokiaren jabetza eskuratu zuen. 2009an bertan ekin zioten toki hori ikerketarako eta informazioa gorde eta kudeatzeko gune bihurtzeari, baina 2014ko ekainean aurrerapauso bat gehiago eman zuten, eta talde bat bisita gidatuak, tailerrak, eztabaidak eta film-emanaldiak egiten hasi zen. Harrezkero, Oroimenerako Espazio ere bihurtu zen 2015ean, oroimena aldarrikatzeko modu gisa.

## Erreferentziak

* 1 2 3 Mujika, Amagoia. «Orlettiren amarruan» Berria (Noiz kontsultatua: 2017-08-26).
* 1 2 3 4 Automotores Orletti: Memories of the Argentine dictatorship -. 2015-01-11 (Noiz kontsultatua: 2017-08-26).

## Ikus, gainera

* Oroimen, Egia eta Justiziarako prozesuak
* 1973ko Txileko estatu kolpea
* Jorge Rafael Videla
* Estatu terrorismoa

## Kanpo estekak

Desaparecidos en Argentina - Centros Clandestinos de Detención:Automotores Orletti. (Noiz kontsultatua: 2017-08-26).
* Datuak: Q5712505
# Steve Albini

Steve Albini (1962ko uztailaren 22a —2024ko maiatzaren 7a) musikari, disko-ekoizle, audio-ingeniari eta musika-kazetari estatubatuarra izan zen. Big Black, Rapeman, Flour eta Shellac musika taldeetako kide izandakoa.
Electrical Audio, Chicagoko grabazio-estudio garrantzitsuaren sortzailea, jabea eta ingeniari nagusia izan zen. Bere ibilbidearen zehar ehundaka musika talderekin lan egin zuen, horietako batzuk oso entzutetsuak izan ziren: Nirvana, Pixies, Bush, PJ Harvey eta Led Zeppelin, esaterako.
Horiez gain, Berri Txarrak talde euskaldunaren Payola grabatu zuen.

## Erreferentziak

* ↑ «Steve Albini musikari eta ekoizlea hil da» Berria 2024-05-08 (Noiz kontsultatua: 2024-05-08).
* ↑ Bush, John. [[[:Txantiloi:AllMusic]] «Biography: Steve Albini»] AllMusic (All Media Network, LLC).
* ↑ Gardin, Russel. (April 20, 2018). «The Steve Albini Interview» Free Press Houston.
* ↑ «Nazioartekotasunean bide egiten» Berria 2011-11-22 (Noiz kontsultatua: 2024-05-08).

## Kanpo estekak

* Electrical Audioko webgune ofiziala
* Datuak: Q435060
* Multimedia: Steve Albini / Q435060
# Erica Andrews

Erica Salazar, Erica Andrews goitizenaz ezagunagoa, (Allende, Nuevo León, Mexiko, 1969ko irailaren 30a - Chicago, Illinois, Ameriketako Estatu Batuak, 2013ko martxoaren 11) mexikar edertasun-lehiaketetako modelo, drag queen, aktore, enpresaburu eta aktibista zen.

## Edertasun-lehiaketak

Andrewsek edertasun-lehiaketetan parte hartzen zuen eta hainbat lehiaketa irabazi zituen:
| Urtea | Titulua | Lekua | Oharrak |
| 1997 | Miss Gay Texas USofA | Houston, Texas | Ekitaldia Inergy Klubean egin zen, garaian Rich's Houston izenekoa, eta gaur egun Crystal Night Club izenekoa. |
| 1999 | Miss Gay USofA | Dallas, Texas | Ekitaldia Dallas Grand Hoteleko dantzalekuan egin zen. |
| 2001 | Miss Texas Continental | San Antonio, Texas | Ekitaldia The Saint-en egin zen |
| 2004 | Miss Florida Continental | Miami, Florida | Andrewsek ere talentuaren eta soineko onenaren sariak irabazi zituen. |
| 2004 | Universal ShowQueen | Honolulu, Hawaii | Ekitaldia 2004ko ekainaren 26an egin zen Ilikai Hoteleko Pacific dantzalekuan. |
| 2004 | Miss Continental | Chicago, Illinois | Ekitaldia Park West Antzokian egin zen. |
| 2006 | Miss International Queen | Pattaya, Thailandia | Nazioarteko emakume transgeneroentzako munduko edertasun-lehiaketarik ospetsuena eta handiena. Ekitaldia 2006ko urriaren 29an egin zen Pattaya hiriko Tiffany's Show Antzokian. Andrewsek Mexikoko ordezkari gisa lehiatu zen, berak hala hautatuta. |
| 2006 | Miss National Entertainer of the Year | Louisville, Kentucky | Connection Complex klubean egin zen. |

## Lanak
### Telebista

| Urtea | Izenburua | Atala | Rola | Oharrak |
| 2001 | The Maury Povich Show | Sexy, Hot Ladies...Or Are They? | Erica Andrews | 2001eko urtarilaren 30ean. |
| 2006 | Trantasia | | Erica Andrews | The World's Most Beautiful Transsexual Contest lehiaketan oinarritutako dokumentala. |
| 2007 | The Tyra Banks Show | Trantasia | Erica Andrews | 3. denboraldia, 56. atala. 2007ko azaroaren 27an. |

### Filmografia
#### Aktore

Zinema :
| Urtea | Izenburua | Rola |
| 2010 | Ticked-Off Trannies with Knives | Emma Grashun |

## Kanpo estekak

* (Ingelesez) Erica Andrewsen filmografia IMDb datu-basean
Miss International Queen :
Edizioa2004 • 2005 • 2006 • 2007 • 2009 • 2010 • 2011 • 2012 • 2013 • 2014 • 2015 • 2017 • 2018 • 2019 • 2020 • 2022 • 2023 • 2024Irabazleak Treechada Petcharat Marnyaporn (2004) • Mimi Marks (2005) • Erica Andrews (2006) • Thunyarat Chitpraphachin (2007) • Ai Haruna (2009) • Mini Han (2010) • Sirapassorn Atthayakorn (2011) Kevin Balot (2012) • Marcela Ohio (2013) • Isabella Santiago (2014) • Trixie Maristela (2015) • Jiratchaya Sirimongkolnawin (2017) • Huong Giang (2018) • Jazell Barbie Royale (2019) • Valentina Fluchaire (2020) • Fuschia Anne Ravena (2022) • Solange Dekker (2023) :
* Datuak: Q13218022
* Multimedia: Erica Andrews / Q13218022
# Gary Becker

Gary Stanley Becker (Pottsville, Pennsylvania, 1930eko abenduaren 2a - Chicago, 2014ko maiatzaren 3a) estatubatuar ekonomista izan zen. Chicagoko Ekonomia Eskolaren jarraitzailea eta, beraz, gobernuek arautu gabeko merkatu librearen aldekoa zen. Beckerren lanetan, soziologia eta ekonomia uztartzen ziren. Haren ekarpenak bitxitzat hartu zituzten bere ibilbidearen hasieran, baina gaur egun haren ikuspegi pedagogiko eta apalak oso harrena ona du. Lau arlo nagusi ikertu zituen: giza kapitala, familiaren jokabidea, kriminalitatea eta ondasunen merkatuko bereizkeria. Giza kapitalaren teoria da Beckerren ekarpen nagusia. Hezkuntzan, lanbide-heziketan, migrazioan eta osasunean inbertsioak egiteko giza erabakien oinarri teorikoak garatu zituen Giza kapitala liburuan (1964). 1992an, Ekonomiako Nobel saria eman zioten, giza jokabidea eta harremanak ikerketa mikroekonomikoaren arlora zabaltzeagatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q191020
* Multimedia: Gary Becker / Q191020
# Argentinako diktaduraren aurkako epaiketa

Argentinako diktaduraren aurkako epaiketa (gaztelaniaz: Juicio a las Juntas) 1976tik 1983 boterean egon ziren militar-batzordei aurkako epaiketa izan zen. Demokrazia berreskuratuta Raúl Alfonsínek diktadurako lehen hiru Junta Militarretako hamar kideetatik bederatziri buruzko eginbideak irekitzea agindu zuen. Horretarako arrazoia militarrek giza eskubideen urraketa larri eta masibo egindakoak izan ziren, haien plan errepresiboen barruan sistematikoki egindakoak. Epaiketa andana ugari batek garai hartako gertakizunen arduradun ugari epaitzea lortu izan du, halere oraindik gaur egun epaiketa prozesu hau martxan dirau.

## Epaiketa

Militarrek beraiek diktadurari Berrantolaketa Prozesu Nazionala izena jarri zioten. 1985eko apirilaren 22an, Argentinako diktaduraren aurkako epaiketa hasi zen Buenos Airesen. 1976 eta 1983 artean burututako giza eskubideen aurkako krimenak epaitu zituzten bertan, aurrera ateratzea bera asko kostatu zen epaiketan. Estatuko fiskalak eskuin muturraren era guztietako mehatxu eta trabak gainditu behar izan zituen amaierara heltzeko: bederatzi buru militarretatik bost zigortu zituzten, tartean Videla, Agosti eta Viola. Epaiketak agerian utzi zuen 10.000 eta 20.000 pertsona artean hil eta beste horrenbeste torturatu zituztela, baita ehunka haur lapurtu eta erregimenaren jarraitzaileei eman zizkietela ere.

## Epaitutako militarrak

* Jorge Rafael Videla, bizitza osoko espetzearen zigorra eta betiko erabateko desgaikuntza jaso zuen.
* Emilio Eduardo Massera, bizitza osoko espetzearen zigorra eta betiko erabateko desgaikuntza jaso zuen.
* Roberto Eduardo Viola, 17 urteko espetxealdia eta betiko erabateko desgaikuntza.
* Armando Lambruschini, 8 urteko espetxealdia eta betiko erabateko desgaikuntza.
* Orlando Ramón Agosti, 4 urte eta 6 hilabeteko espetxealdia eta betiko erabateko desgaikuntza.
* Omar Domingo Rubens Graffigna, absolbituta.
* Arturo Basilio Lami Dozo, absolbituta.
* Leopoldo Fortunato Galtieri, absolbituta.
* Jorge Isaac Anaya, absolbituta.
1989tik 1990ra, Carlos Menem presidenteak kondenatutakoei barkatu zien.

## Filma

2022an Santiago Mitre zinema zuzendariaren Argentina, 1985 film dramatikoa estreinatu zen, Strassera fiskalak eta bere taldeak Batzarren Epaiketan egindako lanari buruz. Filmak beste sari artean nazioarteko kritikaren FIPRESCI saria irabazi zuen Veneziako Nazioarteko Zinemaldian, eta publikoaren saria Donostiako Zinemaldiaren 70. edizioan. Oscar sarietarako ere aukeratua izan zen baina ez zuen lortu.

## Erreferentziak

* ↑ https://www.argia.eus/efemerideen-kanala
* ↑ https://academiadecine.org.ar/2022/09/27/anuncio-premio-oscar-en-la-categoria-mejor-pelicula-internacional-en-la-cupula-del-centro-cultural-kirchner/

## Kanpo estekak

* (Gaztelaniaz):Oroimenaren Artxibategi Nazional.
* (Gaztelaniaz):"Junta Militarren aurkako epaia (13. auzia)", 1985eko abenduaren 9koa.
* (Gaztelaniaz):"Batzar Militarren aurkako epaia, zabalagoa", 1985eko abenduaren 9a.
* (Gaztelaniaz):Epaiketaren bideoak.
* Datuak: Q3326225
* Multimedia: Trial of the Juntas / Q3326225
# Bernardo Aranda

Bernardo Aranda Valdez (Arroyos y Esteros, 1932ko martxoaren 12a - Asunción, 1959ko irailaren 1a) esatari, irratiko langile eta dantzari paraguaitarra izan zen.

## Bibliografia

Arroyos y Esteros hirian jaio zen (Cordillera departamentua), 1932ko martxoaren 12an, Catalina Valdez eta Ramon Arandaren semea zen.
Oroimenean honela geratzen da: “rock nazionalaren lehen erreferentea; ez dena musikari bat, baizik eta Bernardo Aranda izeneko esatari eta dantzari bat: bera zen Radio Comunerosen rock and rolla pasatzen zuena”.
1959ko irailaren 1ean hil zuten, erreta, lo zegoela. Gertaera horren ondorioz, Paraguaiko diktadurako agintariek “ordura arte ezagutzen zen ikerketa judizial, mediko eta polizialik osoena” egin zuten.
Pasio krimentzat jo zuten, eta “biktima homosexuala zela susmatzean, ustezko krimenaren egileak homosexualak zirela ondorioztatu zuten, eta, beraz, edozein homosexual tartean zegoela adierazi zuten. Gertakari horren ondorioz, 108 homosexual atxilotu zituzten ustezko hilketaren ikerketak egiteko, eta atxilotuen izenak ´108en zerrenda´ izenarekin ezagutu zen zerrenda batean zabaldu zituzten".

## Erreferentziak

* 1 2 3 Erwing Martín, Augsten Zokol. (2013). 108 / Ciento Ocho. Asunción:: Arandurá, 19 or. ISBN 978-99953-2-701-9..
* ↑ Soto Silva, Ignacio; Alvarado Toledo, Paola; Ferrada Sullivan, Jorge. (2017-02-21). «PENSAR Y RE-PENSAR LA PRODUCCIÓN ACADÉMICA EN EL CAMPO DE LAS ARTES: UNA MIRADA DESDE LA PERIFERIA.» Cuadernos de Música, Artes Visuales y Artes Escénicas 12 (1) doi:10.11144/javeriana.mavae12-1.prpa. ISSN 2215-9959. (Noiz kontsultatua: 2024-12-04).
* ↑ Sacavino, Susana. (2015-01-15). «Pedagogía de la memoria y educación para el "nunca más" para la construcción de la democracia» Folios (41): 69–85. doi:10.17227/01234870.41folios69.85. ISSN 0123-4870. (Noiz kontsultatua: 2024-12-04).
* ↑ «La gente en Chile ve al crimen o la violencia como el tema más importante al que se enfrenta el país» Los determinantes de la confianza en las instituciones públicas de Chile 2024-11-15 doi:10.1787/fda6625a-es. (Noiz kontsultatua: 2024-12-04).
* ↑ Sanz, Maria. (2015). [«https://www.elconfidencial.com/ultima-hora-en-vivo/2015-09-25/el-108-de-numero-maldito-de-los-homosexuales-paraguayos-a-simbolo-de-orgullo_697271/». El 108, de número maldito de los homosexuales paraguayos a símbolo de orgullo. ].

## Kanpo estekak

* Datuak: Q28663843
* Multimedia: Bernardo Aranda / Q28663843
# Avelina Gallegos

Avelina Gallegos Gallegos (Chihuahua, Chihuahua, 1945eko urriaren 15a - ib., 1972ko urtarrilaren 15a) Mexikoko ezkerreko ekintzaile politikoa izan zen, Irailaren 23ko Liga Komunista sortu eta Chihuahuan hiri-gerrillako ekintzak egiten zituzten erakundeetako kidea. Bere borrokarako dirua biltzea helburu zuen banku-eraso batean hil zen.

## Biografia

Avelina Gallegos Chihuahua hirian jaio zen 1945eko urriaren 15ean, baina bere haurtzaro eta nerabezaroaren zatirik handiena Ciudad Juarezen eman zuen, eta hara joan zen bere amarekin batera. Han, maistrarako ikasketak egin zituen Irakasleen Trebakuntzarako Institutu Federalean, eta Ciudad Juarezeko zenbait eskolatan egin zuen bere lanbide-jarduera, batxilergoa ikasten jarraitzen zuen bitartean. Ikasketa horiek amaitutakoan, estatuko hiriburura joan zen, eta han Chihuahuako Unibertsitate Autonomoan sartu zen zuzenbidea ikastera, eta "Las Rosas" izeneko taldearekin harremanetan jarri zen, Rosa Luxemburgoren omenez. Talde hori emakumezko buruzagiek osatzen zuten, eta Irma Campos Madrigal eta Patricia Caballero ziren buru, besteak beste. Aldi berean, Diego Lucero lehengusua buru zuen hiri-gerrillara hurbildu zen, eta haren komandoetan Natasha edo Natalia izengoitia hartu zuen.
Taldearen lehen gerrilla ekintzan parte hartu zuen. Ekintza horren bidez, borroka armaturako funtsak ezagutarazi eta lortuko ziren. Orduko Banco Comercial Mexicanoren banku-sukurtsaletan aldi berean hiru eraso egingo ziren, eta Avelinak parte hartzen zuen komandoari egokituko zitzaion Iraultza etorbidearen eta 25. kalearen elkargunean kokatutako sukurtsalaren aurkako ekintza, Chuvíscar ibaiaren ubidearen ondoan. Erasotzeko saiakera 1972ko urtarrilaren 15ean (larunbata) egin zen, 9: 05ean, baina komandoak ez zuen espero une berean balaz egindako erasoari aurre egin zion zibilez jantzitako soldadu talde batek bankua zainduko zuenik. Avelina Gallegos hil egin zen buruan bala batek jota. José Luis Alonso Vargas komandoko kidea ere zauritu eta harrapatu zuten. Federico Villa Cortés edo Pablo Martínez Pérez ezizenez identifikatu zen, eta urte bereko urtarrilaren 3an ezkondu zen Avelina Gallegosekin. Komandoko beste bi kidek ihes egitea lortu zuten, eta tiro-trukean soldadu bat zauritu zen. Magdalena Contreras bankuko bezero bat ere hil zen suak gurutzatuta.

## Erreferentziak

* ↑ «Luz y Avelina, dos luchadoras en "Los Guajiros" | Cimac Noticias» web.archive.org 2018-03-18 (Noiz kontsultatua: 2024-12-04).

## Kanpo estekak

* Datuak: Q15628891
# Eureka! Batzordea

Eureka! Batzordea Mexikon jaiotako desagertuen ama eta senitartekoen erakunde bat da, 1970etik 1980ra bitarteko hamarkadetan gobernu priistaren aurka zeuden mugimendu politiko, armatu eta sozialetako militanteen jazarpenaren eta legez kanpoko atxiloketaren ondorioz sortua. Rosario Ibarra de Piedrak 1977an sortu zuen Comité Pro-Defensa de Presos Perseguidos, Desaparecidos y Exiliados Políticos de México izenarekin — Jesus Piedra Ibarraren ama, irailaren 23ko Liga Komunistako kidea eta Segurtasun Zuzendaritza Federaleko kideek bahitua Monterreyn (Nuevo León) —, Eureka Batzordeak, hasiera batean, Mexikoko Estatuak desagertutakoak aurkeztea lortu nahi izan zuen, baina urteak igaro ahala, Mexikoko gobernuak oposizioaren aurka egindako krimenak ikertzea eskatu dute.

## Erreferentziak

* ↑ (Gaztelaniaz) C.V, DEMOS, Desarrollo de Medios, S. A. de. (2013-09-01). «La Jornada: La Casa de la Memoria Indómita sobrevive por donativos y voluntarios» www.jornada.com.mx (Noiz kontsultatua: 2024-12-04).
* ↑ «Veinte años del Comité Eureka: los presidentes, los procuradores, los torturadores... - Proceso» web.archive.org 2018-03-18 (Noiz kontsultatua: 2024-12-04).

## Kanpo estekak

* Datuak: Q5779474
# Luciano Maggini

Luciano Maggini, (Seano di Carmignano, Toscana, 1925eko maiatzaren 16a – íbidem, 2012ko urtarrilaren 24a) txirrindulari italiarra izan zen, profesionala 1946tik 1957ra.
Kirol lorpenik aipagarrienak Italiako Giroan lortu zituen, zazpi etapa garaipen eskuratuz. Horretaz gain, hainbat lasterketa klasiko italiar irabazi zuen: Campaniako Giroa, Venetoko Giroa, Emiliako Giroa eta Milan-Turin, besteak beste
Anaia gaztea Sergio ere txirrindulari profesionala izan zen.

## Palmaresa

1945
* 3. Lazioko Giroan
1946
* Casentinoko Giroa
* 2. Italiako errepideko txapelketan (amateur)
* 9. Munduko errepideko txapelketan (amateur)
1947
* Nizako Sari Nagusia
* Italiako Giroko 2 etapa
* 4. Milan-San Remon
1948
* Campaniako Giroa
* Italiako Giroko etapa 1
* Venetoko Giroa
* 2. Sassari-Cagliarin
* 3. Italiako errepide txirrindularitzako txapelketan
* 4. Munduko errepideko txapelketan
1949
* Italiako Giroko etapa 1
* Pratoko Industria eta Merkataritza Sari Nagusia
* 2. Lazioko Giroan
* 2. Italiako errepide txirrindularitzako txapelketan
* 3. Milan-Modenan
* 4. Piemonteko Giroan
1950
* Emiliako Giroa
* 2. Milan-Modenan
* 2. Milan-Vicenzan
* 4. Toscanako Giroan
* 5. Italiako Giroan eta 2 etapa
1951
* Reggio Calabriako Giroa
* Italiako Giroko etapa 1
* Emiliako Giroa
* 2. Venetoko Giroan
* 5. Lazioko Giroan
1952
* Erroma-Napoli-Erromako etapa 1
* Romagnako Giroa
* Pratoko Industria eta Merkataritza Sari Nagusia
* 2. Piemonteko Giroan
* 4. Reggio Calabriako Giroan
1953
* Milan-Turin
* Massaua-Fossati Sari Nagusia
* Placci Kopa
* Reggio Calabriako Giroa
* 2. Pratoko Industria eta Merkataritza Sari Nagusian
* 2. Venetoko Giroan
1954
* Venetoko Giroa
* 3. Milan-Turinen
1955
* 2. Lazioko Giroan
* 3. Bernocchi Kopan
* 5. Milan-Turinen
1956
* 7. Lazioko Giroan
1957
* 4. Bernocchi Kopan

## Sailkapen orokorra Itzuli Handietan eta Munduko txapelketan

| Lasterketa | 1946 | 1947 | 1948 | 1949 | 1950 | 1951 | 1952 | 1953 | 1954 | 1955 | 1956 | 1957 |
| Italiako Giroa | - | UT | UT | 12. | 5. | 16. | 60. | 58. | UT | - | - | - |
| Frantziako Tourra | X | - | - | - | - | - | - | - | - | - | - | - |
| Espainiako Vuelta | - | - | - | X | - | X | X | X | X | - | - | - |
| Munduko errepideko txapelketa | - | - | 4. | 17. | - | - | - | - | - | - | - | - |
-: Ez zuen parte hartu UT: Utzi, ez zuen amaitu

## Kanpo estekak

* Luciano Maggini - ProCyclingStats
* (Nederlanderaz) Luciano Maggini - Cyclebase.nl
* Datuak: Q508229
* Multimedia: Luciano Maggini / Q508229